**2017-2018 STIPENDIJA KINESKE VLADE**

PROGRAM KINESKOG UNIVERZITETA

Stipendija kineske vlade – program kineskog univerziteta, je puna stipendija koju daje Ministarstvo prosvete Kine, sa ciljem da podrži kineske univerzitete u određenim provincijama ili autonomnim pokrajinama, u upisivanju izuzetnih međunarodnih studenata na postdiplomske studije u Kini.

**Shaanxi Normal Univerzitet** je jedan od univerziteta koji primaju međunarodne studente u okviru ovog programa.

1. **KATEGORIJE NA KOJE SE STIPENDIJA ODNOSI**:
* Studenti *master studija*, do 3 godine,
* Studenti *doktorskih studija*, do 4 godine.
1. **TRAJANJE STIPENDIJE:**

|  |  |  |
| --- | --- | --- |
| KATEGORIJA | TRAJANJE | PERIOD UČENJA JEZIKA |
| *Master studije* | 2 ili 3 godine | 1 godina |
| *Doktorske studije* | 3 ili 4 godine | 1 godina |

Studenti koji dobiju stipendiju kineske vlade i koji su u obavezi da pohađaju jednogodišnji kurs kineskog jezika, su u takođe u obavezi da polože HSK test ili određene testove kineskog jezika koje organizuje Shaanxi Normal Univerzitet. Studenti koji ne polože HSK test ili predviđene testove, mogu da nastave da studiraju svoje primarne studije u periodu od godinu dana, ali ukoliko ni u tom periodu ne polože ispite, biće vraćeni u svoje države kao nediplomirani studenti.

1. **JEZIK:**

Svi predmeti se predaju na kineskom jeziku.

1. **ŠTA OBUHVATA STIPENDIJA:**

Stipendija obuhvata sledeće:

* **Prijavljivanje**
* **Školarinu**
* **Smeštaj u kampusu**
* **Novčana stipendija**
* *Master studije*: **3000** juana (CNY) mesečno, što je približno oko 410 evra (EUR).
* *Doktorske studije*: **3500** juana (CNY) mesečno, što je približno oko 480 evra (EUR).
* **Zdravstveno osiguranje**: *Ping An* osiguravajuća kompanija preuzima sledeće obaveze osiguranja tokom perioda osiguravanja:
* Osiguranje u slučaju smrti
* Osiguranje u slučaju iznenadnog invaliditeta
* Osiguranje u slučaju iznenadnih povreda
* Ambulantno osiguranje
* Hospitalizacija
* Zdravstveno osiguranje
1. **PERIOD ZA PRIJAVU:**

Od 1. januara do 15. marta 2017. godine.

1. **PODOBNOST:**

Da bi se kvalifikovali, kandidati moraju da ispunjavaju sledeće uslove:

* Da nisu državljani NR Kine i da su dobrog zdravstvenog stanja;
* Oni koji se prijavljuju na master studije moraju biti mlađi od 35 godina i imati diplomu osnovnih studija;
* Oni koji se prijavljuju na doktorske studije moraju biti mlađi od 40 godina i imati diplomu master studija.

Ovaj program ne podržava prijavljivanje studenata koji već studiraju u Kini.

1. **POSTUPAK PRIJAVLJIVANJA:**
2. Popuniti internet (online) prijavu na *CSC Online Application System for International Students* na sajtu [*http://www.campuschina.org/*](http://www.campuschina.org/). Agencijski broj (*agency number*) je **10718** i treba izabrati tip **B** *(****type B****).* Preko interneta podneti popunjenu prijavu za stipendiju kineske vlade (Application Form for Chinese Government Scholarship) i odštampati jednu kopiju prijave.
3. Poslati sva dokumenta za prijavljivanje poštom Kancelariji za međunarodne studente pre isteka roka, odnosno do 15. marta 2017. godine.
4. **DOKUMENTA POTREBNA ZA PRIJAVLJIVANJE:**
5. *Zahtev za stipendiju kineske vlade* (napisan na kineskom ili engleskom jeziku)

Obavezno proveriti da li postoji jedan onlajn i jedan odštampan primerak.

1. *Overen primerak poslednje diplome* koju kandidat poseduje (fotokopija).

Kandidati moraju predati zvaničan dokument koji izdaje školska ustanova koju kandidat trenutno pohađa o trenutnom statusu ili o očekivanom datumu završetka studija.

Dokumenta napisana na jezicima koji nisu kineski ili engleski moraju biti prevedena na jedanod ovih jezika i overena od strane sudskog tumača.

1. *Akademski transkripti* (prevedeni na kineski ili engleski jezik i overeni od strane sudskog tumača).
2. *Plan studija i predlog istraživanja* (na kineskom ili englekom jeziku, najmanje 800 reči).
3. *Dva pisma preporuke* (napisana na kineskom ili engleskom jeziku i potpisana od strane redovnog ili vanrednog profesora).
4. *CD koji sadrži radove studenta* (obavezno za studente umetnosti)

Kandidati za studije muzike treba da dostave CD svojih muzičkih dela, dok kandidati za likovne programe treba da prilože CD sa svojim likovnim radovima koji uključuju dve skice, dve slike u boji i dva druga dela.

1. *Zdravstveno uverenje* (fotokopija)

Zdravstveni pregled mora da sadrži sve stavke navedene u obrascu (Foreign Physical Examination Form). Nepotpun obrazac ili obrazac bez potpisa lekara, odnosno službenog pečata bolnice, ili zalepljene fotografije smatraće se nevažećim.

Molimo da pažljivo isplanirate zdravstvene preglede, s obzirom da rezultati pregleda važe samo 6 meseci.

Molimo da original obrasca ponesete sa sobom prilikom prijavljivanja u školi.

1. *Važeći HSK sertifikat* (ukoliko posedujete sertifikat).

**NAPOMENA**:

Sva dokumenta treba da budu spojena u gornjem levom uglu, prema navedenom redosledu od (1) do (8)!

Treba dostaviti **dva** kompleta dokumenata Shaanxi Normal Univerzitetu pre isteka roka za prijavljivanje.

**Dokumenta neće biti vraćena**.

1. **KONTAKT:**

Poštanska adresa*:* ***P.O. Box 2, International Students Office (ISO), Shaanxi Normal University, No. 199, Chang’an Nanlu, Xi’an, 710062, China***

Osoba za kontakt: ***gđa Li***

Poštanski fah: ***710062***

Tel: + ***86-29-85303761***

Fax : + ***86-29-85303653***

E-mail: ***iso@snnu.edu.cn***